Skammt er stórra högga á milli í yfirstjórn héraðsfréttablaða höfuðborgarsvæðisins því ekki er svo ýkja langt síðan umdeildustu ritstjóraskipti Íslandssögunnar urðu við Hádegismóa . Í dag var tilkynnt að Ólafur Þ Stephensen fyrrverandi ritstjóri Morgunblaðsins og 24 - stunda hefði verið ráðinn ritstjóri Fréttablaðsins í stað Jóns Kaldals ritstjóra sem rekinn var í gær . Vísir.is hefur í dag eftir Ara Edwald , forstjóra 365 miðla , að tvenns konar áherslur liggi að baki breytingunni á ritstjórn Fréttablaðsins . Í fyrsta lagi efling þess sem helsta dagblaðs landsins og í öðru lagi það markmið að styrkja samvinnu fjölmiðla 365 samsteypunnar . Telur Ari að öllum öðrum ólöstuðum , sé Ólafur Stephensen hæfasti maðurinn sem fyrirtækið gæti fengið í þetta verkefni .